Grybiškių ąžuolas

Grybiškių ąžuolas – valstybės saugomas botaninis gamtos paveldo objektas Šalčininkų rajone, Dieveniškių istoriniame regioniniame parke, Nemkamedžio miške (Šalčininkų miškų urėdijos Poškonių girininkijos 578 kvartalo 4 sklype). Išskirtinis medis lengvai pasiekiamas žvyruotais miško keliais pagal rodykles, įrengtas nuo Poškonių (3 km). Senojo ąžuolo kaimynystėje auga Grybiškių pušis.

Ąžuolas paskelbtas saugomu, remiantis LR Aplinkos ministerijos 1999 m. lapkričio 3 d. įsakymu Nr. 345.

Prie Grybiškių ąžuolo 1971 m. surastas didžiausias Lietuvos baravykas, kuris įregistruotas Lietuvos rekordų knygoje. Baravyko svoris buvo 3,05 kg, kepuraitės skersmuo 49 cm.

Duomenys 
Ąžuolo kamieno apimtis 4,98 m, skersmuo apie 1,6 m, aukštis apie 26 m.

Šaltiniai

Nuorodos 

 Saugomų teritorijų valstybės kadastras

Šalčininkų rajono paveldas
Lietuvos gamtos paveldo objektai